ایرانی عازمین حج کے پہلے کارواں کی روانگی

امور حج میں رہبر انقلاب اسلامی کے نمائندے اور ایرانی عازمین حج کے سرپرست نے حج کو اسلامی دنیا میں اتحادویک جہتی کا عامل قرار دیا ہے

خبر کا کوڈ: 1879

تاریخ: 18 July 2018 - 19:46

مقدس دفاع نیوز ایجنسی کی رپورٹ کے مطابق، امور حج میں رہبر انقلاب اسلامی کے نمائندے اور ایرانی عازمین حج کے سرپرست، حجت الاسلام سید علی قاضی عسگر نے،امام خمینی بین الاقوامی ہوائی اڈے پر ، ایرانی عازمین حج کے پہلے کارواں کی روانگی کے موقع پر ایک تقریب سے خطاب میں کہا کہ آج حج کا روحانی اور معنوی پہلو  اچھی طرح محسوس کیا جارہا ہے ۔

انھوں نے کہا کہ ایرانی عازمین حج کی روانگی کے آغاز سے پورے ایرانی اسلامی پر  روحانی اور معنوی فضا چھاگئی ہے ۔ انھوں نے کہا کہ امید ہے کہ اس سال بھی ایرانی عازمین،  پرشکوہ اور باوقار انداز میں فریضہ  حج اداکریں گے۔ قابل ذکر ہے کہ دو سو ستر افراد پر مشتمل،  ایرانی عازمین حج کا پہلا کارواں ، بدھ کی صبح امام خمینی بین الاقوامی ہوائی اڈے سے روانہ ہوا ۔

اس سال ایران سے مجموعی طور پر  پچاسی ہزار دو سو افراد فریضہ حج کی ادائیگی کے لئے روانہ ہوں گے۔   رہبر انقلاب اسلامی آیت اللہ العظمی سید علی خامنہ انے پیر کو ایران عازمین حج کے سرپرست اور محکمہ حج کے کارکنوں سے خطاب میں حج کو معنویت اور سیاست کی آمیزش کا مظہر قرار دیا ۔

آپ نے اپنے اس خطاب میں فرمایا کہ حج کی سب سے بڑی خصویت یہ ہے کہ اس میں پوری دنیا سے آنے والے عازمین حج ایک معین وقت میں اور ایک   معین جگہ پر جمع ہوتے ہیں۔ آپ نے فرمایا کہ حقیقی حج وہ ہے جس میں ایک طرف مشرکین سے برائت کا اعلان ہو اور دوسری طرف اس سے مسلمانوں کے درمیان اتحادویک یک جہتی اور  ہمدلی  پیدا ہونے نیز ان کے ہم آواز ہونے کے لئے حالات سازگار ہوں ۔

پیغام کا اختتام/